text: Nu er der to befrugtede æg i storkereden i Smedager
  07 maj 2017 kl. 07.06
  Søndag morgen er antallet af befrugtede æg i storkereden i Smedager fordoblet.
  Fredag morgen havde Annika lagt det første befrugtede æg i reden i Smedager seks dage efter Tommys ankomst sidste søndag.
  Det betyder, at den første levende storkunge kan forventes at klække omkring 6. juni. Og nu er chancerne for storkeunger altså fordoblet.
  Det er ikke de første æg Annika lægger i år. Siden hun ankom den 2. april, nåede hun at lægge syv æg inden Tommys ankomst. Æggene var uberugtede, da ingen hanstork eller Tommy havde været forbi reden i Smedager.
  Få minutter efter Tommys ankomst den 30. april omkring klokken 23, var alle de uduelige æg smidt ud af reden, og Tommy i fuld gang med sin pligt som kommende storkefar.
  